РЕГЛАМЕНТ (ЕО) № 112/2008 НА КОМИСИЯТА
от 6 февруари 2008 година
относно регистрацията на някои наименования в Регистъра на защитените наименования за произход и защитените географски указания (Nošovické kysané zelí (ЗНП), Pardubický perník (ЗГУ), Aceite del Baix Ebre-Montsià или Oli del Baix Ebre-Montsià (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
Заявлението на Чешката република за регистрация на наименованията „Nošovické kysané zelí“ и „Pardubický perník“ и заявлението на Испания за регистрация на наименованията „Aceite del Baix Ebre-Montsià“ или „Oli del Baix Ebre-Montsià“ бяха публикувани в Официален вестник на Европейския съюз (2) в съответствие с член 6, параграф 2, първа алинея и по силата на член 17, параграф 2 от Регламент (ЕО) № 510/2006.
(2)
Тъй като до Комисията не бяха изпратени възражения в съответствие с член 7 от Регламент (ЕО) № 510/2006, тези наименования следва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Наименованията, посочени в приложението към настоящия регламент, се вписват в Регистъра на защитените наименования за произход и защитените географски указания.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел 6 февруари 2008 година.